open-index/open-wikipedia-markdown huggingface dataset:
Live Aid

**Live Aid** bol benefičný koncert, ktorý sa konal 13. júla 1985 v Londýne v Spojenom kráľovstve a vo Philadelphii v Spojených štátoch. Podujatie zorganizoval Bob Geldof a Midge Ure s cieľom získať finančné prostriedky na pomoc postihnutým hladomorom v Etiópii. Koncert sa uskutočnil na londýnskom štadióne Wembley (približne 72&nbsp;000 návštevníkov) a na philadephskom Štadióne Johna F. Kennedyho (89&nbsp;484 návštevníkov). Podujatie inšpirovalo podobné koncerty, ktoré sa konali v rovnaký deň v Sovietskom zväze, Kanade, Japonsku, Juhoslávii, Rakúsku, Austrálii a v Západnom Nemecku.

Prenos koncertu sledovalo približne 1,5 miliardy divákov v 100 krajinách, toto satelitné a televízne vysielanie tak patrí k jedným z najväčších. 

## Interpreti

V Londýne vystupovali umelci ako Status Quo, Sting, Phil Collins (vystupoval zároveň aj v USA), U2, Dire Straits, Queen, David Bowie, The Who, Elton John a iní.

Vo Philadelphii sa predstavili Black Sabbath, Run D.M.C, The Beach Boys, Carlos Santana, Madonna, Eric Clapton, Led Zeppelin, Duran Duran, Mick Jagger a iní.
## Poznámky


## Referencie

Kategória:Hudba z 1985
Kategória:Band Aid
Medvode

thumb|right|Železničná stanica
thumb|right|Poloha v rámci Slovinska
**Medvode** je mesto v Slovinsku v strednej časti krajiny v regióne Horné Kraňsko na sútoku riek Sáva a Sora. V roku 2024 malo 5 343 obyvateľov.

## Referencie


## Iné projekty

## Externé odkazy
* Oficiálna stránka

Kategória:Mestá v Slovinsku
Mengeš

thumb|right|Mengeš
thumb|right|Poloha v rámci Slovinska
**Mengeš** je mesto v Slovinsku v strede krajiny asi pätnásť kilometrov od hlavného mesta Ľubľana. Podľa údaja z roku 2008 má mesto 7 059 obyvateľov.

## Iné projekty

Kategória:Mestá v Slovinsku
Radovljica

thumb|right|Radovljica
thumb|right|Poloha v rámci Slovinska
**Radovljica** je mesto v Slovinsku na severe krajiny. Podľa údaja z roku 2008 má mesto 18 664 obyvateľov.

## Partnerské mestá
*  Sondrio, Taliansko, 1972

## Iné projekty

## Externé odkazy
* 

Kategória:Mestá v Slovinsku
Ravne na Koroškem

thumb|Ravne na Koroškem
thumb|Poloha v rámci Slovinska
**Ravne na Koroškem** (predtým **Guštanj**) je mesto v Slovinsku na severe krajiny neďaleko hraníc s Rakúskom. Podľa údaja z roku 2008 má mesto 12 141 obyvateľov.

## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Slovinsku
Rogaška Slatina

thumb|right|Poloha v rámci Slovinska
**Rogaška Slatina** je mesto v Slovinsku na východe krajiny neďaleko hraníc s Chorvátskom. Mesto je známe svojimi minerálnymi prameňmi, kúpeľmi a výrobou krištáľového skla. Podľa údaja z roku 2008 má mesto 11 250 obyvateľov.

## Iné projekty

Kategória:Mestá v Slovinsku
Solomon Feferman

**Solomon Feferman** (* 13. december 1928, New York, New York, USA – † 26. júl 2016, Stanford, Kalifornia, USA) bol americký matematik a filozof, ktorý sa zaoberal najmä matematickou logikou a filozofickými otázkami matematiky. Pracoval ako profesor na Stanfordovej univerzite.

## Referencie

Kategória:Matematici USA
Kategória:Filozofi USA
Kategória:Logici USA
Kategória:Matematici židovského pôvodu
Kategória:Filozofi židovského pôvodu
Kategória:Logici židovského pôvodu
Kategória:Osobnosti USA židovského pôvodu
Ormož

thumb|right|Železničná stanica
thumb|right|Poloha v rámci Slovinska
**Ormož** je mesto v Slovinsku na severovýchode krajiny na ľavom brehu rieky Dráva neďaleko hraníc s Chorvátskom. Podľa údaja z roku 2008 má mesto 12 798 obyvateľov.

## Iné projekty

Kategória:Mestá v Slovinsku
Gianni Versace (osoba)

**Gianni Versace** (* 2. december 1946, Reggio Calabria – † 15. júl 1997) bol taliansky módny návrhár a zakladateľ medzinárodného módneho domu Gianni Versace, ktorý distribuuje parfumy, mejkap, domáci nábytok a oblečenie. Navrhoval oblečenie pre známe osobnosti ako Elton John, Sting a princezná Diana. Jeho dlhoročným partnerom bol Antonio D'Amico a spolu otvorene priznávali homosexualitu. Vo veku 50 rokov ho blízko svojho domu na Miami Beach zavraždil Andrew Cunanan.

Kategória:Talianski dizajnéri
Kategória:Talianski módni návrhári
Kategória:Obete vrážd
Kategória:Talianske LGBT osobnosti
Kategória:Nositelia Radu za zásluhy Talianskej republiky
Pierre-François Bouchard

**Pierre-François Bouchard** (* 29. apríl 1771, Orgelet, Francúzsko – † 5. august 1832, Givet) bol francúzsky kapitán, ktorý sa stal známy objavom Rosettskej dosky v egyptskom meste Rosetta (dnes Ar-Rašíd).

## Životopis
Narodil sa vo francúzskom meste Orgelet. Jeho otcom bol stolár, podnikateľ, obchodník a učiteľ Pierre Bouchard a matkou Pierrette Janet de Cressia. Bol najmladším zo siedmich detí (4 dcéry a 3 synovia).

## Externé odkazy
* Biografia

Kategória:Francúzske vojenské osobnosti
Oleg Viktorovič Novickij

**Oleg Viktorovič Novickij** (; ; * 12. október 1971, Červeň) je bývalý pilot ruského vojenského letectva, od októbra 2006 je kozmonautom, členom oddielu kozmonautov CPK. Na svoj prvý kozmický let na Medzinárodnú vesmírnu stanicu (ISS) letel na palube Sojuzu TMA-06M ako člen Expedície 33 a 34. Štart bol naplánovaný na september 2012, ale po miernom posune sa uskutočnil 23. októbra 2012. Novickij na tomto lete strávil vo vesmíre 143 dní.

## Život
### Mladosť
Bielorus Oleg Novickij pochádza z bieloruského mesta Červeň, po strednej škole bol prijatý na štúdium na Kačinskú vojenskú vysokú leteckú školu (), absolvoval ju v roku 1994. Nasledovalo desať rokov služby u útočného leteckého pluku v 4. leteckej armáde (resp. od roku 1998 4. armáde letectva a protivzdušnej obrany) dislokovanej v Severokavkazskom vojenskom okruhu. V rokoch 2004-2006 študoval na veliteľskej fakulte Gagarinovej vojenskej leteckej akadémie (). Potom sa vrátil k pluku.

### Kozmonaut
Prihlásil sa na výber kozmonautov a 11. októbra 2006 získal odporúčania Štátnej medzirezortnej komisie na zaradenie do oddielu kozmonautov CPK. Absolvoval dvojročnú všeobecnú kozmickú prípravu a 9. júna 2009 získal kvalifikáciu skúšobný kozmonaut.

V letovom pláne NASA z 2. júna 2010 bol uvedený ako člen záložnej posádky Expedície 31/32 (štart v Sojuze TMA-04M bol pripravovaný na marec 2012) a hlavnej posádky Expedície 33/34 so štartom 23. októbra 2012.

Oleg Novickij je ženatý, má jednu dcéru. 

## Referencie

## Zdroj

Kategória:Ruskí kozmonauti
Kategória:Ruskí letci
Kategória:Ruské osobnosti bieloruského pôvodu
Ar-Rašíd (Egypt)

**Ar-Rašíd** () alebo **Rosetta** [rozeta] je egyptské prístavné mesto na pobreží Stredozemného mora v delte Nílu. Je vzdialené približne  východne od Alexandrie v guvernoráte Al-Buhajra. 

Po tom ako Osmanská ríša v roku 1517 dobyla Egypt, upadol význam Alexandrie a na krátky čas sa rozvíjal Ar-Rašíd. Počas 19. storočia bolo mesto obľúbenou britskou turistickou destináciou, najmä pre svoje osmanské vily, citrusové sady a čistotu. Na západe sa mesto stalo známe ako *Rosette* (Rosetta). Takto bolo označované počas Napoleonovho ťaženia do Egypta. Roku 1799 tu francúzski vojaci našli známu Rosettskú dosku.

## Iné projekty

Kategória:Mestá v Egypte
Kategória:Prístavné mestá Stredozemného mora
Kategória:Prístavné mestá v Egypte
Abraham Robinson

**Abraham Robinson** (* 6. október 1918, Wałbrzych, Poľsko, vtedy Nemecko - † 11. apríl 1974, New Haven, Connecticut, USA) bol americký matematik. 

Je známy predovšetkým ako zakladateľ neštandardnej analýzy, rigorózneho matematického systému, v ktorom sa definujú infinitezimálne a nekonečné čísla.

## Dielo
* *The Metamathematics of Algebraic Systems* 1951 
* *Complete theories* 1956
* *Wing theory* 1956
* *Introduction to model theory and to the metamathematics of algebra* 1963
* *Non-Standard Analysis* 1966
* *Selected papers*, 3 Bde., Yale University Press 1979

## Externé odkazy
* Biografia 

Kategória:Matematici USA
Kategória:Matematici židovského pôvodu
Ženevská konferencia

**Ženevská konferencia** môže byť:

*Ženevská konferencia (1932)
*Ženevská konferencia (1954)
*Ženevská konferencia (1955)
*Ženevská konferencia (1958)
*Ženevská konferencia (1973)

## Pozri aj
*Ženevské konvencie
Ivan Párkányi

Dr. **Ivan Párkányi** (* 1. január 1896, Tarasivka, Ukrajina – † 23. december 1996, Praha, Česko) bol rusínsky politik, guvernér Podkarpatskej Rusi (9. október 1938 - (5.) marec 1939), minister vlády  ČSR, dlhoročný úradník Kancelárie prezidenta republiky ČSR, zakladateľ pražskej gréckokatolíckej farnosti, rytier - komtúr Radu sv. Silvestra.

## Životopis
Ivan Párkányi sa narodil v rodine učiteľa s ôsmimi deťmi. Po ukončení gymnázia v Mukačeve študoval právo a roku 1918 získal doktorát na Pazmányho univerzite v Budapešti. Po skončení štúdií sa vrátil do rodného kraja, kde pracoval ako úradník štátnej správy v Chuste, Mukačeve a Dlhom. V roku 1919 po pripojení Podkarpatskej Rusi k Česko-Slovensku, sa stal prvým okresným hajtmanom v Mukačeve (preto je po ňom pomenovaná jedna z mukačevských ulíc). V roku 1921 bol predsedom česko-slovenskej vlády povolaný do Prahy, kde postupne pracoval v Úrade predsedníctva vlády, v Kancelárii prezidenta republiky T.G.Masaryka ako referent, vrchný ministerský komisár, vrchný odborový radca a ministerský radca pre veci Podkarpatskej Rusi. 4. októbra 1938 bol prezidentom Benešom menovaný za ministra bez portefeuille - pre záležitosti Podkarpatskej Rusi v druhej vláde generála Syrového. Od 9. októbra 1938 zastával aj funkciu guvernéra Podkarpatskej Rusi. Po mníchovskom diktáte, rozpade Česko-slovenskej republiky a okupácii pracoval v prezidentskej kancelárii s inou pracovnou náplňou a v roku 1942 bol poslaný na trvalú dovolenku. Po skončení  2. svetovej vojny pracoval vo Fonde národnej obrody a opäť v Kancelárii prezidenta republiky až do konca roku 1952, kedy odišiel do dôchodku. S manželkou Oľgou rod. Petrikovou vychovali tri deti, syna Cyrila, univerzitného profesora pôsobiaceho od roku 1969 v USA a dve dcéry Máriu a Vieru, ktoré se o neho starali až do  posledných chvíľ. Zomrel v Prahe dňa 23. decembra 1996 vo veku nedožitých 101 rokov. Pochovaný je na cintoríne "U sv. Matěje" v Prahe 6 - Dejviciach.

## Referencie
*Časopis Podkarpatská Rus str. 3

Kategória:Politici rusínskeho pôvodu
Kategória:Storoční ľudia
Ivan Basso

**Ivan Basso** (* 26. november 1977, Gallarate, Taliansko) je taliansky profesionálny cestný cyklista. Je známy pod prezývkou *Ivan Hrozný*. Štartoval na všetkých troch prestížnych cyklistických pretekoch série Grand Tour. V roku 1998 sa stal majstrom sveta do 23 rokov. Získal biely dres pre najlepšieho mladého jazdca na Tour de France v roku 2002. Jeho najväčšími úspechmi sú celkové víťazstvá na Giro d’Italia v rokoch 2006 a 2010. Momentálne je členom talianskeho Pro Tour tímu Cannondale Pro Cycling.

## Najväčšie úspechy

## Referencie

## Externé odkazy
* Životopis Ivana Bassa na Sports-Info  
* Oficiálna stránka Ivana Bassa
* Ivan Basso na stránkach cyclingarchives.com 

Kategória:Narodenia v 1977
Kategória:Talianski cyklisti
Kategória:Víťazi Giro d’Italia
Ženevská konferencia (1954)

náhľad|Ženevská konferencia (1954)
**Ženevská konferencia** (26. apríl21. júl 1954) bola konferencia, ktorá sa konala  v Ženeve a riešila dve úlohy. Prvou úlohou bolo nájsť riešenie ako zjednotiť Kóreu a druhou úlohou bolo rokovanie o možných spôsoboch nastolenia mieru v Indočíne.

Rokovaní sa po celý čas zúčastnili Sovietsky zväz, Spojené štáty, Francúzsko, Spojené kráľovstvo, Čína a India. Rokovaní sa zúčastnili aj krajiny OSN, ktoré mali svoje vojská v Kórejskej vojna a krajiny, ktoré ukončili Indočínsku vojnu medzi Francúzskom a oslobodeneckým hnutím Viet Minh.

Výsledkom konferencie bolo ukončenie bojov v Indočíne a nezávislosť Kambodže a Laosu. Otázka Vietnamu nebola celkom vyriešená, boli ale stanovené hranice medzi komunistickým Severným Vietnamom a Južným Vietnamom.

## Referencie

Kategória:1954
Kategória:Konferencie
Kategória:Dejiny Francúzska
Kategória:Dejiny Vietnamu
Kategória:Dejiny Kambodže
Kategória:Dejiny Laosu
Ján Hirka

Mons. **Ján Hirka** (* 16. november 1923, Abranovce – † 10. apríl 2014, Prešov) bol prešovský gréckokatolícky biskup.

## Život
Za kňaza ho vysvätil blahoslavený Vasiľ Hopko 31. júla 1949. Po likvidácii gréckokatolíckej cirkvi komunistami bol 22. októbra 1952 zatknutý. V roku 1953 bol odsúdený na tri roky väzenia avšak ešte v tom istom roku bol na základe prezidentskej amnestie prepustený. Trest zákazu pobytu v košickom a prešovskom kraji na päť rokov však zostal v platnosti. V roku 1955 bol znova zatknutý. 4. septembra 1956 bol následne odsúdený na 2 a pol roka väzenia, čo si odpykával až do 20. marca 1958. Po prepustení mal znova na 5 rokov zákaz pobytu v prešovskom a košickom kraji.

Po obnovení činnosti Gréckokatolíckej cirkvi v roku 1968, stal sa Ján Hirka správcom farnosti v Prešove. 20. decembra 1968 ho pápež Pavol VI. vymenoval za ordinára – apoštolského administrátora prešovského biskupstva s právami eparchiálneho biskupa. Štátny súhlas na to však dostal až 2. apríla 1969. Štát nepovolil vymenovať ho za biskupa. Rímsky biskup Pavol VI. mu 21. marca 1978 mu udelil hodnosť pápežského preláta.

Po páde komunistického režimu ho 21. decembra 1989 Svätý Otec Ján Pavol II. vymenoval za prešovského sídelného biskupa. Biskupskú vysviacku prijal od kardinála Tomka v Prešove 17. februára 1990. Bol prvým biskupom Katolíckej cirkvi vymenovaným a vysväteným po páde totalitného režimu v Česko-Slovensku.

V rokoch 1990 – 2002 pôsobil ako siedmy prešovský eparchiálny biskup.

## Galéria

Hirka Jan 1991.jpg|Ján Hirka za svojím pracovným stolom v r. 1991
Hirka Jan podpis a peciatka 1994.jpg|Podpis a pečiatka biskupa Jána Hirku v r. 1994


## Referencie

## Iné projekty

## Externé odkazy
* Životopis Jána Hirku na stránkach gréckokatolíckeho arcibiskupstva Prešov
* Životopis na stránkach Konferencie biskupov Slovenska
* Ján Hirka na Catholic-Hierarchy.org

|-

Kategória:Biskupi Prešovskej eparchie
Kategória:Konferencia biskupov Slovenska
Kategória:Osobnosti z Abranoviec
Kategória:Držitelia čestných doktorátov Prešovskej univerzity v Prešove
Kategória:Laureáti Pribinovho kríža II. triedy
Kategória:Laureáti Radu Andreja Hlinku I. triedy
Jevgenij Igorevič Tarelkin

**Jevgenij Igorevič Tarelkin** (; * 29. december 1974, Pervomajsk) bol pilot ruského vojenského letectva, ktorý slúžil v leteckom pluku pri Stredisku prípravy kozmonautov (CPK). Od mája 2003 je kozmonautom, členom oddielu kozmonautov CPK. Na svoj prvý kozmický let na Medzinárodnú vesmírnu stanicu (ISS) letel na palube Sojuzu TMA-06M ako člen Expedície 33 a 34. Štart bol naplánovaný na september 2012, ale po miernom posune sa uskutočnil 23. októbra 2012. Tarelkin na tomto lete strávil vo vesmíre 143 dní.

## Život
### Mladosť
Jevgenij Tarelkin pochádza zo zabajkalského Pervomajsku, po strednej škole bol prijatý na štúdium na Jejskú vojenskú vysokú leteckú školu (), absolvoval ju roku 1996. Roku 1998 vyštudoval Gagarinovu vojenskú leteckú akadémiu ().

Po štúdiu slúžil v leteckom pluku pri Stredisku prípravy kozmonautov (CPK) ako starší skúšobný palubný inžinier, na lietadlách Iľjušin Il-76 a česko-slovenských Aero L-39 Albatros a Aero L-29 Delfín nalietal 207 hodín, stal sa inštruktorom výsadkárskej prípravy s 500 zoskokmi.

### Kozmonaut
Prihlásil sa do výberu kozmonautov a 29. mája 2003 získal odporúčania Štátnej medzirezortnej komisie na zaradenie do oddielu kozmonautov CPK. Absolvoval dvojročnú všeobecnú kozmickú prípravu a 5. júla 2005 získal kvalifikáciu skúšobný kozmonaut.

V letovom pláne NASA z 2. júna 2010 je uvedený ako člen záložnej posádky Expedície 31 /32 (štart v Sojuze TMA-04M je pripravovaný na marec 2012) a hlavnej posádky Expedícia 33/34 so štartom 23. októbra 2012.

Jevgenij Tarelkin je ženatý, má jednu dcéru. 

## Referencie

## Zdroj

Kategória:Ruskí kozmonauti
Kategória:Ruskí letci
Ruše

thumb|right|Železničná stanica v Ruše
thumb|right|Poloha v rámci Slovinska
**Ruše** je mesto v Slovinsku na severe krajiny na rieke Dráva asi dvanásť kilometrov od mesta Maribor. Podľa údaja z roku 2008 má mesto 7 425 obyvateľov.

## Iné projekty

Kategória:Mestá v Slovinsku
Sevnica

thumb|right|Sevnica
thumb|right|Poloha v rámci Slovinska
**Sevnica** je mesto v Slovinsku v strednej časti krajiny na ľavom brehu rieky Sáva asi 85km juhovýchodne od Ljubljany. Podľa údaja z roku 2019 má mesto 4517 obyvateľov.
Detstvo v Sevnici prežila Melanija Knavsová, ktorá  ako modelka odišla do USA kde sa neskôr  vydala za miliardára-neskoršieho prezidenta Spojených štátov amerických Donalda Trumpa a stala sa jeho treťou manželkou.

## Iné projekty

Kategória:Mestá v Slovinsku
Slovenske Konjice

thumb|Slovenske Konjice
thumb|Poloha v rámci Slovinska
**Slovenske Konjice** je mesto v Slovinsku v severovýchodnej časti krajiny v regióne Dolné Štajersko. Podľa údaja z roku 2008 má mesto 14 552 obyvateľov.

## Iné projekty

Kategória:Mestá v Slovinsku
Sežana

thumb|right|Hlavná ulica v meste Sežana
thumb|right|Poloha v rámci Slovinska
**Sežana** () je mesto v Slovinsku v západnej časti krajiny v pohorí Kras. Podľa údaja z roku 2008 má mesto 12 621 obyvateľov.

## Iné projekty

Kategória:Mestá v Slovinsku
Trebnje

thumb|Trebnje
thumb|Poloha v rámci Slovinska
**Trebnje** je mesto v Slovinsku v strednej časti krajiny. Podľa údaja z roku 2002 má mesto 18 424 obyvateľov.

## Iné projekty

Kategória:Mestá v Slovinsku
Šempeter pri Gorici

**Šempeter pri Gorici** je mesto v Slovinsku nachádzajúce sa na západe krajiny v Gorickom regióne. Podľa údaja z roku 2019 má mesto 3 685 obyvateľov.

## Iné projekty

## Zdroj

Kategória:Mestá v Slovinsku
Tržič

thumb|Tržič
thumb|Poloha v rámci Slovinska
**Tržič** () je mesto v Slovinsku na severe krajiny neďaleko hraníc s Rakúskom. Podľa údaja z roku 2002 má mesto 15 151 obyvateľov.

## Iné projekty

Kategória:Mestá v Slovinsku
Anatolij Alexejevič Ivanišin

**Anatolij Alexejevič Ivanišin** (; * 15. január 1969, Irkutsk) bol pôvodne pilot ruského vojenského letectva, od mája 2003 je kozmonautom, členom oddielu kozmonautov CPK. Na svoj prvý kozmický let na Medzinárodnú vesmírnu stanicu (ISS) letel na palube Sojuzu TMA-22 ako člen Expedícií 29 a 30. Štart sa uskutočnil 14. novembra 2011 z kazašského kozmodrómu Bajkonur. Ivanišin v rámci tohto letu vo vesmíre strávil 165 dní.

## Život
### Mladosť
Anatolij Ivanišin pochádza zo sibírskeho Irkutsku, po strednej škole nebol prijatý na Černigovskú vojenskú vysokú leteckú školu (), preto išiel na Irkutský polytechnický inštitút. Do Černigova sa dostal už nasledujúci rok, absolvoval v roku 1991 so zlatou medailou.

Po štúdiu slúžil v jednotkách ruského vojenského letectva vo Voronežskej oblasti, roku 1992 bol preložený do Karélie, lietal na MiGu-29 a Su-27.

### Kozmonaut
Roku 1997 sa prihlásil na výber kozmonautov, ale lekári ho vyradili, bol o niekoľko centimetrov vyšší ako povolili predpisy. Pri ďalšom nábore už prešiel a 29. mája 2003 získal odporúčania Štátnej medzirezortnej komisie na zaradenie do oddielu kozmonautov CPK. Absolvoval dvojročnú všeobecnú kozmickú prípravu a 5. júla 2005 získal kvalifikáciu skúšobný kozmonaut.

Bol zaradený medzi kozmonautov pripravujúcich sa na lety na Medzinárodnú vesmírnu stanicu (ISS). V júli 2008 bol začlenený do záložnej posádky Expedície 25 (štart v septembri 2010), v apríli 2009 však z posádky vypadol. V októbri 2008 bol vybraný do záložnej posádky Expedície 27, v júli 2009 však bol zaradený do zálohy pre Expedíciu 26. Napokon v januári 2010 nahradil Sergeja Revina v hlavnej posádke Expedície 29, ktorej štart v Sojuze TMA-22 sa uskutočnil 14. novembra 2011.

Anatolij Ivanišin je ženatý, má jedného syna.

## Referencie

## Zdroj

Kategória:Ruskí kozmonauti
Kategória:Ruskí letci
Teodor Romža

Blažený **Teodor Romža** (* 14. apríl 1911 Veľký Bočkov, Podkarpatská Rus – † 1. november 1947, Mukačevo) bol rusínsky gréckokatolícky biskup Mukačevskej eparchie a mučeník zavraždený NKVD.

V roku 1930 skončil gymnázium v Chuste a toho istého roku ho vladyka Peter Gebej poslal študovať do Ríma na Pápežskú Gregoriánsku univerzitu. Počas svojho pobytu v Ríme býval v Pápežskom ruskom kolégiu (Russicum). Za kňaza bol vysvätený 25. decembra 1936. Vysvätil ho Alexandr Jevreinov (ruský biskup) v Chráme sv. Antona Veľkého. Po návrate do vlasti a absolvovaní povinnej vojenskej služby pôsobil ako kňaz. V roku 1938 bol vladykom Alexandrom Stojkom vymenovaný za špirituála a profesora filozofie v seminári v Užhorode.

24. septembra 1944 sa v užhorodskej katedrále konala jeho chirotonia na biskupa. Čoskoro Podkarpatská Rus pripadla Sovietskemu zväzu. Po obsadení Podkarpatskej Rusi sovietskym vojskom, začal stalinistický režim utláčať veriacich v tejto oblasti. Romža aktívne podporoval veriacich a pre režim sa stal nežiaducim. 27. októbra 1947 bol na neho spáchaný atentát, ktorý vyzeral ako dopravná nehoda. Teodor Romža síce tento útok prežil, ale v nemocnici bol zavraždený agentkou sovietskej tajnej služby podaním smrtiacej injekcie. Zomrel v noci z 31. októbra na 1. novembra 1947. Vladyka Teodor sa tak stal prvým novodobým mučeníkom z územia bývalého Česko-Slovenska. Blahorečený bol 27. júna 2001 Jánom Pavlom II. vo Ľvove.

Po rozhádzaní a zneuctení pozostatkov za vlády komunistov boli jeho pozostatky poslané na expertízu do Budapešti. V roku 2003 (28. júna) boli slávnostne cez Máriapócs a Sobrance prenesené do Užhorodu, kde sú uložené v katedrálnom chráme Povýšenia svätého Kríža.

## Sviatok
Sviatok blaženého Teodora, biskupa mukačevského je 31. októbra. (Sviatok bol v roku 2008 presunutý z pastoračných dôvodov z pôvodného dátumu 1. novembra s dovolením Svätej stolice na žiadosť mukačevského biskupa vladyku Milana Šášika CM). Prenesenie ostatkov bl. Teodora sa slávi 28. júna.

## Galéria

Romza Russicum2008.jpg|Ikona hieromučeníka Teodora v ruskom katolíckom chráme sv. Antona Veľkého v Ríme
Romza Teodor Glen Cove USA.jpg|Teodor Romža v baziliánskom monastieri Glen Cove, USA. Obraz namaľovaný v 80-tych rokoch 20. storočia


## Zdroje
* Vladimír Teodor Miroššay: "Blažený Teodor, biskup v Mukačeve : 10. výročie blahorečenia, 100 rokov od narodenia." In: *V BRÁZDE METODOVEJ 2011 : Gréckokatolícky kalendár.* BYZANT Košice, s.r.o. vydavateľstvo Spolku sv. Cyrila a Metoda v Michalovciach, 2010, s 45 – 49. ISBN 978-80-85581-53-9
* Vatikán - oficiálna stránka Svätej Stolice (it.)
* Vatikán - oficiálna stránka Svätej Stolice (en.)
* Bl. Teodor Romža, biskup a mučeník
* László Puskás: "Blažený TEODOR Romža. Život a smrť biskupa - mučeníka." Byzant Košice, 2011, 304 str.

## Referencie


Kategória:Ukrajinskí katolícki blahoslavení
Kategória:Obete vrážd
Kategória:Biskupi Mukačevskej eparchie
Kategória:Náboženské osobnosti rusínskeho pôvodu
Kategória:Ukrajinskí kresťanskí mučeníci
Kategória:Katolícki svätci majúci sviatok 31. októbra
Noel Redding

**Noel Redding**, narodený ako **David Noel Redding** (* 25. december 1945 — † 11. máj 2003) bol anglický rockový gitarista známy hlavne ako basgitarista skupiny The Jimi Hendrix Experience. 

Noel sa narodil 25. decembra vo Folkestone, v Anglicku. Ako deväťročný vedel hrať na husle a neskôr sa naučil hrať na mandolínu a gitaru. Jeho prvé vystúpenie bolo v mládežníckom klube v Hythe a potom na škole Harvey Grammar School, ktorú aj navštevoval.

V roku 1966 bol vybratý Chasom Chandlerom aby sa pripojil k práve vznikajúcej kapele Jimiho Hendrixa. Spolu s kapelou sa podieľal na nahrávaní troch albumov, konkrétne „Are You Experienced“, „“ a „Electric Ladyland“ a taktiež vystupoval na niektorých Hendrixových najslávnejších koncertoch.

Zomrel vo veku 57 rokov v Clonakilty.

## Diskografia
### The Loving Kind
*"Accidental Love"/"Nothing Can Change This Love" (Piccadilly 7N 35299) 1966.
*"I Love The Things You Do"/"Treat Me Nice" (Piccadilly 7N 35318) 1966.
*"Ain't That Peculiar"/"With Rhyme And Reason" (Piccadilly 7N 35342) 1966.

### [[The Jimi Hendrix Experience]]
**[[Are You Experienced (album)|Are You Experienced]]* (1967) Polydor.
*** (1967) Track.
**[[Electric Ladyland]]* (1968) Track. 
**[[Smash Hits (album)|Smash Hits]]* (1968) Track.
**Radio One* (1989) Castle Communications.
**[[BBC Sessions (The Jimi Hendrix Experience album)|BBC Sessions]]* (1998) MCA.
**The Experience Sessions* (2004) Image Entertainment.

### [[Fat Mattress]]
**[[Fat Mattress (album)|Fat Mattress]]* (1969) Polydor.
**[[Fat Mattress II]]* (1970) Polydor.
*"Naturally"/"Iridescent Butterfly" (Polydor 56352) 1969.
*"Magic Lanterns"/"Bright New Way" (Polydor 56367) 1970.
*"Highway"/"Black Sheep Of The Family" (Polydor 2058 053) 1970.

### Road
**Road* (1972) Natural Resources
### [[Noel Redding Band]] (The Clonakilty Cowboys)
**Clonakilty Cowboys* (1975) RCA.
**Blowin* (1976) RCA.
*"Roller Coaster Kids"/"Snowstorm" (RCA 2662).
*"Take It Easy"/"Back On The Road Again" (RCA PB 9026).

### Lord Sutch and Heavy Friends
**Lord Sutch and Heavy Friends* (1970) Atlantic.

## Zdroj

## Externé odkazy
*Zomrel Noel Redding

Kategória:Anglickí rockoví gitaristi
Kategória:Anglickí rockoví basgitaristi
Kategória:Členovia skupiny Jimi Hendrix Experience
Garmisch-Partenkirchen

**Garmisch-Partenkirchen** je mesto a lyžiarske stredisko v Bavorsku v Nemecku, asi  na juh od Mníchova, v blízkosti hranice s Rakúskom, ležiaca pod horským masívom pohoria Wetterstein.

V roku 1936 sa tu konali Zimné olympijské hry a v roku 1978 majstrovstvá sveta v zjazdovom lyžovaní. Každoročne sa tu na Nový rok konajú preteky v skokoch na lyžiach, ktorý je súčasťou Turné štyroch mostíkov. Na jar 2007 bol 57 rokov starý skokanský mostík zbúraný a postavený nový, ktorý mal premiéru 21. decembra 2007.

Z mesta jazdí zubačka pod vrchol najvyššej nemeckej hory Zugspitze ().

## Osobnosti mesta
* Hermann Levi (* 1839 – † 1900), dirigent a klavirista
* Richard Strauss (* 1864 – † 1949), hudobný skladateľ
* Avery Brundage (* 1887 – † 1975), prezident IOC
* Michael Ende (* 1929 – † 1995), spisovateľ
* Felix Neureuther (* 1984), lyžiar
* Maria Höflová-Rieschová (* 1984), lyžiarka
* Fanny Chmelarová (* 1985), lyžiarka
* Magdalena Neunerová (* 1987), biatlonistka

## Referencie

## Iné projekty

## Zdroj

Kategória:Mestá v Bavorsku
Kategória:Olympijské mestá
Pisárky

**Pisárky** je katastrálne územie, jedno zo štyridsaťosem katastrálnych území štatutárneho mesta Brna. Katastrálne územie má rozlohu 466,83 ha a je rozdelené medzi tri mestské časti. Väčšina leží v mestskej časti Brno-střed, približne tretina katastra na západe v časti Brno-Kohoutovice a malá severozápadná časť v mestskej časti Brno-Jundrov.

## Iné projekty

Kategória:Brno-střed
Kategória:Brno-Jundrov
Kategória:Brno-Kohoutovice
Kohoutovice (Brno)

**Kohoutovice** je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Katastrálne územie má rozlohu 238,02 ha, je tu evidovaných 33 ulíc a 1 060  adries.  Celé katastrálne územie leží na západe mestskej časti Brno-Kohoutovice.

## Referencie

## Iné projekty

Kohoutovice
Anton Myrer

**Anton Myrer**, celým menom **Anton Olmstead Myrer**, (* 3. november 1922, Worcester, Massachusetts, USA – † 19. január 1996, New York, USA) bol americký románopisec dvadsiateho storočia. Často si vyberal vojnovú tematiku. Napísal pozoruhodný a úspešný román *„Posledný kabriolet“* (*The last convertible*), ktorý vyšiel aj v českom preklade. V češtine takisto vyšiel v osemdesiatych rokoch 20. storočia román *„Veľká vojna“*. Obidva romány obsahujú tému druhej svetovej vojny, *Posledný kabriolet* je zároveň zameraný na osudy hrdinov, ktoré sú typické pre generáciu babyboomu v USA.

## Život
Anton Myrer vyrástol v Bostone, kde absolvoval strednú školu. V roku 1941 začal študovať na Harvard University, no po útoku na Pearl Harbor a vyhlásení vojny Japonsku odišiel do armády. Tri roky bojoval v Tichomorí. Ako „mariňák“ sa zúčastnil bitky o ostrov Guam a bitky o Mariánske ostrovy. V roku 1945 sa vrátil do školy, ktorú ukončil v roku 1947 s vynikajúcim prospechom, zároveň sa v tom istom roku oženil. V nasledujúcom období do roku 1957 pracoval na rôznorodých príležitostných a zle platených miestach, aby mal čas na písanie.

Jeho prvotinou je kriminálny román *Večne pod slnkom* (*Evil under the sun*) z roku 1951. Mal bezvýznamnú odozvu finančnú aj u kritiky. Druhým románom *Veľká vojna* sa zaradil v roku 1957 medzi úspešných autorov u kritiky aj filmu. Román bol sfilmovaný v roku 1958 (*In love and war*).

U čitateľov v USA bol jeho najúspešnejším literárnym počinom román *Once an Eagle*. Je to opäť vojnový román, ktorý sa stal povinným školským čítaním pre kadetov vo West Pointe.

## Dielo
* *Večne pod slnkom* (*Evil Under the Sun*) – príbeh o skupine amerických umelcov, literárnych autorov a miestnych postavách v priebehu povojnového leta na Cape Cod. Opisuje predsudky, pretrvávajúcu vojnovú traumu a frustráciu z povojnovej Ameriky, ktoré vyústili do násilia. Netreba si popliesť s románom Agathy Christie toho istého názvu.
* *[[Veľká vojna (román)|Veľká vojna]]* (*The Big War*) – román o druhej svetovej vojne
* *Pobrežie násilia* (*The Violent Shore*)
* *Dotieravec* (*The Intruder*)
* *Byť raz orlom* (*Once an Eagle*) – príbeh o dvoch dôstojníkoch armády, dva povahové protipóly, jeden kariérou posadnutý pozér, druhý jeho presný opak a ich spoločná cesta od konca prvej svetovej vojny do začiatku vojny vo Vietname. Román je dobre známy medzi americkým dôstojníckym zborom ako príklad ideálneho a chybného veliteľa. Je povinným čítaním študujúcich profesionálnych dôstojníkov.
* *Tiger Waits* (*The Tiger Waits*) – príbeh kariéry v politike a štátnej správe, vzťahy lásky a nenávisti v bostonskej spoločnosti a vojne
* *[[Posledný kabriolet]]* (*The Last Convertible*) – príbeh piatich harvardských študentov, ich odchod do druhej svetovej, návrat z nej a život počas 60. rokov v USA. Elegantný Posledný kabriolet je symbolom ich romantickej, ale krátkej mladosti. Román sa stal kultovým príbehom.
* *Nezrelá túžba* (*A Green Desire*)

## Zdroj
* 
        

Kategória:Spisovatelia USA
Kategória:Modernizmus
Kategória:Osobnosti z Worcesteru (Massachusetts)
Kategória:Spisovatelia románov USA
Kategória:Úmrtia na leukémiu
Andy Schleck

**Andy Schleck** (* 10. jún 1985, Luxemburg) je luxemburský profesionálny cyklista. S profesionálnou kariérou cyklistu začal v roku 1997. Jeho doteraz najväčším úspechom je celkové druhé miesto na Tour de France 2009 a 2010

Pochádza zo športovej rodiny, jeho starší brat Frank Schleck je tiež profesionálny cyklista. Bratia Schlekovci sú momentálne členmi luxemburského tímu Leopard Trek.

## Umiestnenie na pretekoch Grand Tour

N – nedokončil

## Iné projekty

## Externé odkazy
* Oficiálna stránka 
* Životopis Andyho Schlecka na Sports-Info 
* Leopard-Trek

Kategória:Narodenia v 1985
Kategória:Luxemburskí cyklisti
Kategória:Súrodenci v cyklistike
Japonská kozmická agentúra

[thumb|Japonský experimentálny modul vesmírnej stanice [Kibō]]

**Japonská kozmická agentúra** (, skr. JAXA) je japonská národná vesmírna agentúra.

Založená bola v októbri 2003 spojením troch organizácií.

## Názvy
Medzi slovenské názvy organizácie patrí: **Japonská kozmická agentúra**, **Japonská vesmírna agentúra**, **Japonská agentúra pre výskum vesmíru**, **Japonská agentúra výskumu vesmíru**, **Úrad pre letectvo a astronautiku**. Organizácia je tiež známa pod stkratkou *JAXA*. a anglickým názvom Japan Aerospace Exploration Agency.

## História
JAXA bola založená 1. októbra 2003 spojením troch dovtedy nezávislých organizácií. Agentúra už úspešne zvládla umiestnenie družice na obežnú dráhu a je zapojená do viacerých ďalších projektov ako je prieskum planétok, ISS a prípadná pilotovaná výprava na Mesiac.

## Najnovšie projekty
Začiatkom októbra 2018 sonda Hajabusa 2 vyslala na povrch asteroidu Ryuga zariadenie na skúmanie povrchu.

### Slovenská spolupráca
Na misii BepiColombo, ktorá smeruje na Merkúr spolupracovalo aj Oddelenie kozmickej fyziky Ústavu experimentálnej fyziky SAV v Košiciach. Ústav spolupracoval s írskym partnerom Space Technology Ireland na konštrukcii elektronického boxu iónovej kamery, PICAM ako časti európskej sondy MPO spoločného projektu JAXA a ESA.

## Referencie

## Pozri aj
* Akari

## Iné projekty

## Externé odkazy
* Globálna webstránka
* Projekt BepiColombo na stránke Ústavu experimentálnej fyziky SAV


Kategória:Kozmické agentúry
Kategória:Organizácie v Japonsku
Kategória:Kozmonautika v Japonsku
Kategória:Organizácie založené v 2003
Adrian Smith (rozlišovacia stránka)

**Adrian Smith** môže byť:
* anglický hudobník, člen Iron Maiden (* 1957), pozri Adrian Smith
* americký politik štátu Nebraska (* 1970), pozri Adrian M. Smith
* anglický štatistik, pozir Adrian Smith (štatistik)
* americký architekt, pozri Adrian Smith (architekt)
* americký basketbalista (* 1936), pozri Adrian Smith (basketbalista)
* britský ilustrátor, pozri Adrian Smith (ilustrátor)

Smith, Adrian
Šejk Muszafar Šukor

**Šejk Muszafar Šukor Al-Masrí bin Šejk Mustafa** (* 27. júl 1972, Petaling Jaya, Selangor, Malajzia) je malajzijský lekár a zároveň prvý a jediný občan Malajzie, ktorý letel do vesmíru. Roku 2007 bol malajzijskou vládou v 13. návštevnej expedícii vyslaný na týždeň do vesmíru na Medzinárodnú vesmírnu stanicu (ISS).

## Život
### Lekár
Šejk Muszafar Šukor Al-Masri sa narodil v Petaling Jaya, v malajzijskom štáte Selangor, vyrástol v Seremban, hlavnom meste štátu Negri Sembilan. Študoval medicínu na *Kasturba Medical College* v indickom Manipale, tu v roku 1997 získal bakalársky titul, a na *University Kebangsaan Malaysia*, špecializoval sa na ortopedickú chirurgiu. Od roku 1998 pracoval v malajzijských nemocniciach, v rokoch 2002 a 2003 sa zúčastnil misií malajzijskej humanitárnej agentúry MERCI v Afganistane a Kambodži.

### Kozmonaut
Roku 2003 sa Malajzia a Rusko dohodli na návštevnom lete malajzijského kozmonauta na Medzinárodnú vesmírnu stanicu (ISS). Malajzijská kozmická agentúra ANGKASA bezodkladne začala výber kandidátov, Šejk Muszafar Šukor sa prihlásil, prešiel úspešne všetkými kolami výberu a v marci 2006 odletel do Moskvy na záverečné testy, v septembri 2006 spolu s Faiz bin Chálidom začal výcvik v Stredisku prípravy kozmonautov (CPK) vo Hviezdnom mestečku, v júni 2007 absolvoval stáž v Johnsonovom vesmírnom stredisku v Houstone.

Do vesmíru odštartoval 10. októbra 2007 na palube Sojuzu TMA-11 spolu s členmi Expedície 16 Jurijom Malenčenkom a Peggy Whitsonovou. Na stanici sa venoval experimentom pripraveným agentúrou ANGKASA a tiež Európsku vesmírnu agentúru (ESA) a ďalej popularizačným aktivitám pre malajzijských študentov. Na Zem sa vrátil 24. októbra 2008 v Sojuze TMA-10 s Olegom Kotovom a Fiodorom Jurčichinom.

## Referencie



## Iné projekty

Kategória:Narodenia v 1972
Kategória:Malajzijskí kozmonauti
The University of Texas at Austin

**The University of Texas at Austin** (známa aj ako **University of Texas**, **UT**, **UT Austin** alebo **Texas**) je verejná univerzita, ktorá sa nachádza v texaskom meste Austin. Založená bola v roku 1883. Na konci roka 2009 navštevovalo univerzitu 50 995 študentov a tým je 5. najväčšou univerzitou v USA.

V roku 1929 sa univerzita stala súčasťou Association of American Universities. Univerzita je významným akademickým výskumným strediskom, ktorej náklady na výskum v roku 2009 presiahli 590 miliónov dolárov. V súčasnosti je najväčšou univerzitou v Texase.

## Významné osobnosti

### Profesori
* Hermann Joseph Muller – Nobelova cena za medicínu, 1946
* Ilja Prigogine – Nobelova cena za chémiu, 1977
* Steven Weinberg – Nobelova cena za fyziku, 1979

### Absolventi
* Alan Bean – astronaut
* Jeb Bush – americký politik, bývalý guvernér štátu Texas
* Laura Bushová – bývala prvá dáma USA
* Ramsey Clark – americký advokát a aktivista mierového hnutia
* John Maxwell Coetzee – nositeľ Nobelovej ceny za literatúru, 2003
* Lady Bird Johnsonová – bývalá prvá dáma USA
* Janis Joplin – americká speváčka
* Bruce Sterling – americký spisovateľ sci-fi
* Renée Zellweger – americká herečka

## Referencie

## Iné projekty


Kategória:University of Texas
Kategória:Austin (Texas)
Richard Garriott de Cayeux

**Richard Garriott de Cayeux** (narodený ako *Richard Allen Garriott* * 4. júla 1961, Cambridge, Anglicko, Spojené kráľovstvo) je americký autor a producent počítačových hier. Podieľal sa na vývoji hier série Ultima, Lineage a Tabula Rasa. Roku 2008 sa v 15. návštevnej expedícii vydal na týždeň do vesmíru na Medzinárodnú vesmírnu stanicu (ISS) ako „Vesmírny turista“.

## Život
### Podnikateľ a filantrop
Richard Garriott sa narodil v Cambridge v Anglicku, vyrastal v Nassau Bay v Texase. Jeho otec, Owen Garriott, bol v rokoch 1965 – 1986 astronautom NASA, ktorý dvakrát vzlietol na obežnú dráhu Zeme (v misiách Skylab 3 a STS-9). Richard sa už na strednej škole zaujímal o programovanie a počítačové hry, zrejme preto aj štúdium na *[[University of Texas]]* nedokončil.
 
Prvú svoju hru – *Akalabeth: World of Doom* – vytvoril v roku 1980. Začiatkom 80. rokov bol autorom hier série Ultima (Ultima I, Ultima II, Ultima III…). Roku 1983 založil s otcom a bratom Robertom vlastnú firmu zaoberajúcu sa vývojom hier, ktorú nazvali Origin Systems. Roku 1992 ju Garriottovci predali spoločnosti Electronic Arts, ostali však v nej do roku 2000, kedy na zrušenie ďalšieho vývoja reagovali odchodom a založením nového podniku Destination Games, ktorý sa vzápätí stal súčasťou juhokórejskej NCsoft.

V ére Origin Systems sa jeho najznámejšími dielami stali séria Ultima, Wing Commander, Crusader a od roku 1997 MMORPG Ultima Online, spoločnosť Destination Games roku 2007 vydala MMORPG Tabula Rasa.

V roku 2011 sa oženil a zmenil si rodné meno na **Richard Garriott de Cayeux**. Jeho žena Laetitia mu prvé dieťa, dcéru Kinga Shuilong Garriott de Cayeux, porodila 30. júna 2012 a druhé dieťa, syn Ronin Phi Garriott de Cayeux, sa narodil 28. júla 2014.

### Kozmonaut
Koncom septembra 2007 oznámila spoločnosť Space Adventures, že Richard Garriott obsadí miesto vesmírneho turistu v Sojuze TMA-13 štartujúcom v októbri 2008 k Medzinárodnej vesmírnej stanici (ISS), do kozmu mal letieť ako člen 15. návštevnej expedície na ISS. Garriott prešiel výcvikom v Stredisku prípravy kozmonautov (CPK) vo Hviezdnom mestečku, cesta ho stála 30 miliónov dolárov.

Do vesmíru odštartoval 12. októbra 2008 na palube Sojuzu TMA-13 spolu s členmi Expedície 18 Jurijom Lončakovom a Michaelom Finckeom. Na stanici sa venoval lekársko-biologickým experimentom uskutočňovaným pre Európsku vesmírnu agentúru (ESA) a NASA a ďalej popularizačným a vzdelávacím aktivitám. Na Zem sa vrátil 24. októbra 2008 v Sojuze TMA-12 so Sergejom Volkovom a Olegom Kononenkom.

## Referencie

## Externé odkazy
*Osobný web Richarda Garriotta
*Web Space Adventures venovaný Garriotovmu kozmickému letu

## Zdroj

Kategória:Vesmírni turisti
Kategória:Podnikatelia USA
Kategória:Programátori počítačových hier
Kategória:Rádioamatéri
Kategória:Osobnosti z Cambridgea (Cambridgeshire)
Višnja Gora

thumb|Višnja Gora

**Višnja Gora** je mesto v Slovinsku asi dvadsať kilometrov juhovýchodne od hlavného mesta Ľubľana. Je jedným z najzachovalejších stredovekých miest v Slovinsku. Podľa údaja z roku 2002 má mesto 813 obyvateľov.

## Iné projekty

Kategória:Mestá v Slovinsku
Žalec

thumb|Železničná stanica
thumb|Poloha v rámci Slovinska

**Žalec** je mesto v Slovinsku v strednej časti krajiny. Mesto je známe najmä pestovaním chmeľu. Podľa údaja z roku 2018 má mesto 4862 obyvateľov.

## Iné projekty

Kategória:Mestá v Slovinsku
Železniki

thumb|Železniki
thumb|Poloha v rámci Slovinska
**Železniki** je mesto v Slovinsku v severozápadnej časti krajiny. Podľa údaja z roku 2008 má mesto 6 899 obyvateľov.

## Iné projekty

Kategória:Mestá v Slovinsku
Liptovská Mara (obec)

thumb|Vežička gotického kostola

**Liptovská Mara** je zaniknutá obec v okrese Liptovský Mikuláš, bola zatopená priehradou Liptovská Mara.

Vznik obce sa predpokladá v 9. storočí, prvá písomná zmienka pochádza z roku 1314. Stála na úpätí návršia Havránok. Obec Liptovská Mara plnila do roku 1449 funkciu svetskej správy, zhromažďovala sa v nej liptovská šľachta. Do roku 1582 bola detašovaná ako stredisko cirkevnej správy. V roku 1390 v obci odsúdili a upálili falzifikátora kráľovských donačných listín Jána Literáta z Madočian.

Kvôli výstavbe priehrady v rokoch 1965-1975, ktorá dostala rovnomenný názov, bolo obyvateľstvo obce vysťahované a obec zatopená. Obec Liptovská Mara mala krátko pred zánikom 329 obyvateľov v 61 domoch.

Ostala po nej len veža gotického kostola a budova fary. Kostol okrem veže zbúrali, pričom cenné architektonické prvky a zariadenie preniesli do Múzea liptovskej dediny v Pribyline, kde postavili kópiu chrámu. Na pôvodnom mieste pri stojacej veži sú vyznačené základy kostola.

## Iné projekty

## Externé odkazy
* Liptovská Mara 
* www.apsida.sk - profil zbúraného kostola

Liptovská Mara
Kategória:Slovenské obce zaniknuté vysídlením
Astronauti Japonska

thumb|Mamoru Móri, prvý japonský astronaut
**Astronauti Japonska** sú ľudia z Japonska, ktorí absolvovali kozmonautický výcvik. 

## Lety astronautov NASDA v raketoplánoch
Príbeh letov japonských astronautov začal v roku 1979 americkou ponukou na účasť v programe vedeckých výskumov v laboratóriu Spacelab-1. Ponuka priniesla ovocie v roku 1984, keď pre laboratórium Spacelab-J NASDA stanovila vedecký program a začala výber japonských účastníkov letu. 20. júna 1985 boli ohlásené mená troch nových astronautov, boli to Mamoru Móri, Takao Doi a Čiaki Naitó. Všetci traja sa na palube amerických raketoplánov opakovane dostali do vesmíru, prvý Móri so Spacelab-J pôvodne plánovaným na rok 1988, po havárii Challengera a odložení letov však až v roku 1992 (let STS-47). 

## Let novinára televízie TBS
27. marca 1989 sa japonská televízia TBS (Tokyo Broadcasting System) dohodla s Glavkosmosom na lete japonského novinára na stanicu Mir. Zo zamestnancov televízie boli vybraní dvaja kandidáti, Tojohiro Akijama a Rjóko Kikučiová, a v októbri 1989 začali prípravu vo Hviezdnom mestečku. Let Akijamu prebehol v decembri 1990. 

## Lety astronautov NASDA (od roku 2003 JAXA) v raketoplánoch k ISS
NASA rátala s japonským modulom Kibó už v plánovanej orbitálnej stanici Freedom, preto v roku 1992 NASDA rozšírila oddiel svojich astronautov o Kóičiho Wakatu. A v roku 1996 výcvik začal ešte Sóiči Noguči, to sa už však malo lietať k ISS. Keď bola konečne sprevádzkovaná Medzinárodná vesmírna stanica (ISS), boli pre prácu na stanici v roku 1999 do oddielu NASDA zapojený ešte traja ďalší astronauti, Satoši Furukawa, Akihiko Hošide a Naoko Suminová (neskôr vydatá Jamazakiová). Stanicu ISS navštívili japonskí astronauti v roku 2000, 2005 a dvakrát v roku 2008, kedy sa podieľali na inštalácii modulu Kibó. 

25. februára boli oznámené výsledky 5. výberu astronautov JAXA. Oddiel astronautov rozšíril od 1. apríla 2009 civilný pilot Takuja Onis a podplukovník vojenského letectva Kimija Jui. Od marca do júla 2009 bol členom posádky ISS Kóiči Wakata. Začiatkom septembra 2009 oznámila JAXA dodatočne rozšírenie oddielu astronautov ešte o jedného člena, novým astronautom sa stal lekár Norišige Kanai. Vzápätí, k 13. septembra 2009, z oddielu JAXA odišiel Takao Doi, dôvodom bol jeho prechod do Úradu OSN pre vesmírne záležitosti vo Viedni. 

## Japonský vesmírny turista
V roku 2004 sa medzi vážnymi záujemcami o platený kozmický let objavil japonský podnikateľ Daisuke Enomoto. Koncom roka 2005 podpísal dohodu so Space Adventures a v marci 2006 začal prípravu na let. Mesiac pred letom bol zo zdravotných dôvodov vyradený z posádky, do vesmíru sa preto nedostal.

## Prehľad astronautov Japonska
### Astronauti JAXA (do 2003 pod názvom NASDA)

### Kozmonauti TBS

### Kozmonaut turista

## Referencie



## Iné projekty

## Externé odkazy
*
*


Japonsko
Kategória:Kozmonautika v Japonsku
Džochar Musajevič Dudajev

**Džochar Musajevič Dudajev** (* 15. február 1944 – † 21. apríl 1996) bol bývalý generál sovietskeho letectva, popredný čečenský politik a prvý prezident neuznanej separatistickej Čečenskej republiky Ičkéria.

## Život
Dudajev prežil detstvo v Kazachstane, kde bola jeho rodina (spolu s mnohými ďalšími rodinami kaukazských etník) vysídlená po druhej svetovej vojne na Stalinov príkaz pre údajnú kolaboráciu s nacistami. Do čečenskej vlasti sa vrátil až ako tínedžer. V roku 1962 sa zapísal do vojenskej školy pre pilotov a v 1968 vstúpil do Komunistickej strany Sovietskeho zväzu. Od roku 1971 študoval na prestížnej *[[Gagarin]]ovej škole vojenského letectva*, slúžil na vojenských bombardéroch a zúčastnil sa vojny v Afganistane. Oženil sa s ruskou spisovateľkou *Allou Dudajevovou*, s ktorou mal tri deti. V 1987 bol povýšený na generálmajora a bolo mu zverené velenie nad leteckou základňou v Tartu. V roku 1990 odišiel zo sovietskej armády a vrátil sa do Čečenska, kde sa začal venovať miestnej politike.

Zvolili ho za vedúceho lídra tzv. *Všenárodného kongresu čečenského ľudu*, opozičnej organizácie požadujúcej samostatnosť Čečenska. Využijúc chaotickú situáciu počas rozpadu Sovietskeho zväzu 6. septembra 1991, militanti pod Dudajevovým vedením zaútočili v Groznom na oblastné sídlo najvyššieho sovietu a následne obsadili aj ďalšie strategické pozície v meste. Rozpustili miestnu komunistickú vládu a prevzali moc nad Čečenskom. Po kontroverznom referende v októbri 1991 sa *Dudajev* potvrdil vo funkcii prezidenta a bez súhlasu Moskvy vyhlásil nezávislosť tzv. *Čečenskej republiky Ičkéria*. Tá nebola nikdy medzinárodne akceptovaná (dočasne ju uznalo iba Gruzínsko) a od začiatku sa zmietala v občianskych a ekonomických problémoch. *Dudajevova* popularita nebola až taká silná a musel čeliť silnej opozícii, ktorá sa ho pokúšala zbaviť moci. Parlament, ktorý sa snažil iniciovať verejné referendum o dôvere k nemu, *Dudajev* v r. 1993 rozpustil, nepokoje napokon vyústili v Čečensku až k občianskej vojne. 

Snaha o obnovenie kontroly nad svojim separatistickým regiónom viedla Ruskú federáciu v r. 1994 k začatiu prvej čečenskej vojny. Pred dobytím *Grozného* ruskými silami opustil *Dudajev* prezidentský palác a presunul sa do hôr blízko mesta Vedeno, odkiaľ z opusteného raketového sila ďalej aktívne viedol povstalecký odpor.

Dudajev bol zabitý 21. apríla 1996, keď ho, po lokalizovaní jeho satelitného mobilného telefónu, zasiahli dve laserom navádzané strely vypálené ruskými taktickými bombardérmi. Dudajev bol údajne lokalizovaný počas telefonátu s bližšie neznámym ruským politikom, presné detaily operácie však ruská strana nikdy nezverejnila.

## Externé odkazy
* Дудаев Джохар Мусаевич
* Dudajevova smrť 

Kategória:Sovietske vojenské osobnosti
Kategória:Čečenskí politici
Kategória:Nositelia Radu červenej zástavy
Zuglio

**Zuglio**, (friulsky *Zui*, latinsky *Iulium Carnicum*) je obec v severnom Taliansku, na severe kraja Friuli, priamo v Alpách. Žije tu 609 obyvateľov, friulánskych Talianov, ktorí rozprávajú severným dialektom románskej friulčiny. 

## História

Zuglio bolo založené v 1. stor. pred Kr., ako *Iulium Carnicum*, boli tu usadení predovšetkým rímski veteráni. Už predtým tu pravdepodobne existovalo keltské osídlenie, keltského kmeňa Karnov. Mesto patrilo spolu s Aquileiou a Cividale k najvýznamnejším mestám kraja. Viedla tadiaľto aj cesta Via Iulia Augusta. Od 4.-8. storočia bolo sídlom biskupa. Po barbarských vpádoch sa význam mesta znížil, dnes je to pokojné malé mesto. Nachádzajú sa tu zvyšky rímskeho fóra, kde v čase rímskej doby stál chrám a obchodná bazilika. Nálezy sú uložené v archeologickom múzeu.

Kategória:Obce v Taliansku
Jim Hall

Meno **Jim Hall** má viacero osôb:

* Jim Hall (gitarista) – jazzový gitarista a skladateľ
* Jim Hall (automobilový pretekár) – automobilový pretekár štartujúci o.&nbsp;i. aj vo Formule 1
* Jim Hall (programátor) – počítačový programátor a koordinátor projektu FreeDOS

## Pozri aj
* James Hall

Hall, Jim
Pasquale Passarelli

**Pasquale Passarelli** (* 14. marec 1957, Gambatesa, Taliansko) je bývalý nemecký reprezentant v zápasení, špecializujúci sa na klasický (gréckorímsky) zápas. V roku 1984 vybojoval zlatú olympijskú medailu v kategórii do 57 kg na hrách v Los Angeles. V roku 1981 vybojoval zlato a v roku 1978 bronz na majstrovstvách sveta. V roku 1981 vybojoval zlato a v rokoch 1979 a 1984 striebro na majstrovstvách Európy.

Zápasu sa venoval aj jeho brat Claudio.

## Iné projekty

## Externé odkazy

* Profil na sports-reference.com

Kategória:Nemeckí zápasníci
Kategória:Nemeckí olympijskí víťazi
Kategória:Súrodenci v zápasení
Kategória:Majstri sveta v zápasení
Kategória:Majstri Európy v zápasení
Kategória:Zápasníci na Letných olympijských hrách 1984
Kategória:Nemecké osobnosti talianskeho pôvodu